Álex Moreno

Alexandre "Álex" Moreno Lopera (s. 8. kesäkuuta 1993 Sant Sadurní, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Gironaa ja on pelipaikaltaan vasen laitapuolustaja tai -linkki.

 Seurajoukkue 
Moreno pelasi Mallorcassa 31 Segunda Divisiónin ottelua ja teki kaksi maalia kaudella 2013–2014. 15. heinäkuuta 2014 hän teki nelivuotisen sopimuksen madridilaisseura Rayo Vallecanon kanssa.Álex Moreno nuevo jugador del Rayo Rayo Vallecano. Viitattu 16.8.2022.  Hän pelasi ensimmäisen ottelunsa maan pääsarjassa Primera Divisiónissa 14. syyskuuta 2014 kotikentällä Elchea vastaan.Rayo Vallecano - Elche 2:3 Terrikon. Viitattu 17.8.2022.  Hän pelasi kauden aikana 11 liigaottelua.

13. elokuuta 2015 Moreno lainattiin kauden 2015–2016 kestäneellä lainasopimuksella Elcheen.Álex Moreno lo juega todo Información. Viitattu 17.8.2022.  Siellä hän pelasi kauden aikana 40 Segunda Divisiónin ottelua ja teki kaksi maalia. Morenon palattua lainalta, hän vakiinnutti paikkansa Rayo Vallecanon avauskokoonpanossa. Hän pelasi kakkosliigassa 37 ottelua ja teki neljä maalia kaudella 2016–2017, ja teki yhteensä kolme maalia 40 ottelussa kaudella 2017–2018.Álex Moreno, adiós al héroe del ascenso Unión Rayo. Viitattu 17.8.2022.  Rayo Vallecanon noustua Primera Divisióniin hän pelasi kaudella 2018–2019 kaikkiaan 36 Espanjan pääsarjaottelua ja teki yhden maalin.

21. elokuuta 2019 Moreno siirtyi Real Betisiin viisivuotisella sopimuksella.El Real Betis incorpora a Álex Moreno Real Betis Balompié. Viitattu 17.8.2022.  Hän teki ensimmäisen maalinsa joukkueessa 11. tammikuuta 2020 Copa del Reyn ottelussa Club Portugaletea vastaan.0-3. Alex Moreno, Loren y Joaquín imponen la lógica en Portugalete EFE. Viitattu 17.8.2022.  Hän pelasi seurassa kolmen ja puolen vuoden aikana 99 Primera Divisiónin ottelua, joissa hän teki viisi maalia ja antoi 13 maalisyöttöä. Eurooppa-liigassa hän pelasi 11 ottelua. Hän pelasi kaikissa kahdeksassa ottelussa Betisin voittaessa Copa del Reyn kaudella 2021–2022.

Moreno siirtyi Englannin Valioliigan Aston Villaan 13,5 euron siirtosummalla tammikuussa 2023. Hän pelasi loppukauden aikana 19 valioliigaottelua. Seuraavalla kaudella hän pelasi 21 liigaottelua ja teki kaksi maalia. Konferenssiliigan viidessä ottelussa hän teki yhden maalin. Kauden 2024–2025 hän pelasi lainasopimuksella Nottinghamissa. Hän pelasi kauden aikana 15 valioliigaottelua, joista valtaosan syyskaudella.

Elokuussa 2025 Moreno siirtyi Aston Villasta ilmaissiirrolla espanjalaisseura Gironaan. Hän allekirjoitti Gironan kanssa kaksivuotisen sopimuksen.

 Saavutukset 
Betis:
 Copa del Rey: 2021–2022

 Lähteet 

 Aiheesta muualla 
 Álex Morenon tilastot Soccerway-sivustolla 
 Álex Morenon tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1993 syntyneet
Luokka:Elävät henkilöt